《拟古乐府五首同石闾作 其二 思公子》
清代·李锴

枯蘖求新苔，斥卤望芳草。东风过残春，脉脉伤怀抱。

策我假，牵我脂，飞龙蜿蜿黄金旗。梦中识路觉后疑，孤云遥裔天一涯。

我梦梦君君不知，黄姑织女长相思。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。